Here is a page extracted from Wikipedia that may contain CSS, HTML, and a lot of unformatted text.

Title: Sant Per de Trillo
Content: Iste articlo tracta sobre Sant Per. Ta altros usos de «Sant Per» se veiga Sant Per (desambigación).

Sant Per de Trillo (oficialment, en castellano, «Samper de Trillo») ye un lugar aragonés de dos casas que perteneix a o municipio de a Fueva, en a comarca de Sobrarbe y a provincia de Uesca. Actualment ye despoblau.

Sant Per se troba a 640 metros d'altaria en as garras d'a sierra de l'Entremont, albocau cara t'a valleta d'o barranco d'o Salinar en a suya baixant norte. Ye una aldeya tradicional de Trillo (fuera d'a cuenca natural d'a Fueva, en a val d'a Cinca), y a lo municipio homonimo le perteneixió dica la suya incorporación en o municipio de Clamosa, en o sieglo XIX. Dende a decada de 1960, os nuclios que feban parte d'o municipio de Clamosa fuón absorbidos en o nuevo municipio d'a Fueva.

O lugarichón disposa d'una capilleta consagrada a l'advocación de Sant Pero, d'a on con toda probabilidat dimana o nombre d'a población. Como aldeya de Trillo, os suyos habitants teneban dreito a soterramiento de muertos en o cimenterio de l'antiga cabecera municipal, y a os oficios en a ilesia de a dita localidat.

Fiestas
29 d'abril, Fiesta Mayor, fendo-le honras a Sant Pero de Verona.

Referencias

Despoblaus d'a provincia de Uesca
Lugars afectaus por l'entibo de lo Grau
Localidaz d'Aragón con fiestas patronals ta Sant Per de Verona
Lugars d'a Fueva
Localidaz d'a diocesi de Balbastro-Monzón en Sobrarbe